**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2020-11-17 Nr. TAR-99

 Posėdžio data 2020-11-11. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 1. SVARSTYTA. Sutikimas perimti valstybės turtą Klaipėdos miesto savivaldybės nuosavybėn.

 Pranešėjas – E. Simokaitis. Informuoja, kad Savivaldybės administracija 2020-06-08 gavo Lietuvos automobilių kelių direkcijos prie Susisiekimo ministerijos (toliau - Kelių direkcija) raštą, kurio siūlo Klaipėdos miesto savivaldybei nuosavybėn perimti valstybei nuosavybės teise priklausantį nekilnojamąjį turtą – dviračių taką Smiltynė–Nida, kurio unikalus numeris – 4400-1860-4754 (ruožas nuo 2,104 iki 2,956 km, ilgis – 852,00 m). Nurodoma, kad jei Klaipėdos miesto savivaldybė sutiktų perimti nuosavybėn minimą nekilnojamąjį turtą, tuomet iki perdavimo Lietuvos automobilių kelių direkcija prie Susisiekimo ministerijos atliktų dviračių tako kapitalinį remontą.

 E. Simokaitis pažymi, kad Savivaldybės administracija šiuo metu yra parengusi Bendradarbiavimo sutarties projektą „Tako Smiltynė–Nida ruožo nuo 2,104 iki 2,956 km sutvarkymas“, kuriam pritarė Klaipėdos miesto savivaldybės taryba 2020-07-30. Perėmusi nurodytą dviračių taką Smiltynė–Nida, Klaipėdos miesto savivaldybės administracija užtikrintų tinkamą turto eksploatavimą.

 A. Vaitkus mano, kad Savivaldybės administracija galėtų derėtis su Keliu direkcija ir prašyti, kad kitų metų pavasarį būtų atliekam**i** dviračių tako (Smiltynė–Nida) kapitalinio remontodarbai.

 R. Taraškevičius siūlo pritarti sutarčiai, įpareigoti Savivaldybės administraciją kreiptis į Kelių direkciją su prašymu - dviračių tako kapitalinio remonto darbus pradėti kitų metų pavasarį.

 A. Kaveckis pritaria siūlymui.

 NUTARTA:

 1.1. Pritarti pateiktam sprendimo projektui bendru sutarimu (už-6). (Aidas Kaveckis, Arvydas Vaitkus, Rimantas Taraškevičius, Ela Andrejeva, Saulius Budinas, Arūnas Barbšys)

 1.2. Įpareigoti Savivaldybės administraciją kreiptis į Kelių direkciją su prašymu - dviračių tako Smiltynė–Nida kapitalinio remonto darbus pradėti kitų metų pavasarį.

Posėdžio pirmininkas Aidas Kaveckis

Posėdžio sekretorė Lietutė Demidova